5. melléklet az1/2013. (II. 20.) önkormányzati rendelethez[footnoteRef:1] [1:  Megállapította: 11/2013. (VII. 3.) önkormányzati rendelet 5. §-a. Hatályos: 2013. július 5. napjától. ] 


A VESZPRÉM MEGYEI ÉRTÉKTÁR BIZOTTSÁG
MŰKÖDÉSI SZABÁLYZATA

A Veszprém Megyei Önkormányzat Közgyűlése a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet (a továbbiakban: Korm. rendelet) 3. § (1) bekezdése alapján a Veszprém Megyei Értéktár Bizottság (a továbbiakban: Bizottság) működésének és eljárásának legfontosabb szabályait a következők szerint állapítja meg:

A bizottság megnevezése, elérhetősége, létszáma

1.§	A Bizottság hivatalos megnevezése és címe: 
a) Veszprém Megyei Értéktár Bizottság 
b) 8200 Veszprém, Megyeház tér 1., fax: 88/545-012, e-mail: mokhivatal@vpmegye.hu

2.§[footnoteRef:2]	A Bizottság létszáma: öt fő [2:  Módosította a 11/2016. (VI. 30.) önkormányzati rendelet 5. §-a. Hatályos 2016. július 1. napjától.] 


A Bizottság működése

3.§	A Bizottság feladat- és hatáskörét ülésein gyakorolja. Az üléseket a bizottság elnöke az ülést megelőzően legalább 3 munkanappal hívja össze, a napirend pontos megjelölésével. Rendkívüli ülés összehívása esetén a bizottság elnöke rövid úton értesíti a tagokat az ülés helyéről, idejéről és napirendjéről. A bizottsági döntéshez szükséges előterjesztést az ülés meghívójával együtt kell a bizottsági tagok részére megküldeni. A bizottsági ülés meghívóját a megyei önkormányzat honlapján (www.veszpremmegye.hu) is közzé kell tenni.

4.§	A Bizottság üléseit a munkaterv szerinti közgyűlések hónapjában, de évente legalább négy alkalommal tartja. 

5.§	(1)[footnoteRef:3] A bizottsági tag köteles a Bizottság ülésein részt venni.  [3:  Szövegét megállapította az 1/2016. (II. 15.) önkormányzati rendelet 9.§-a. Hatályos: 2016. február 17. napjától.] 


(2) A Bizottság határozatképes, ha ülésén a tagok több mint fele jelen van. Határozatképtelenség esetén a bizottság ülését 7 napon belüli időpontra ismételten össze kell hívni.

6.§	(1) A Bizottság nyilvános ülését a Bizottság elnöke vezeti, akit akadályoztatása esetén a Bizottság alelnöke, mindkettőjük távollétében a Bizottság legidősebb tagja, mint korelnök helyettesít.

	(2) A Bizottság elnöke képviseli a Bizottságot, feladatai az ülés levezetésével kapcsolatban különösen:
a) megnyitja és berekeszti az ülést, megállapítja és figyelemmel kíséri a határozatképességet, 
b) javaslatot tesz az ülés napirendjére, 
c) napirendi pontonként vezeti a vitát, összefoglalja az elhangzottakat, szavazásra bocsátja a határozati javaslatokat és kihirdeti az elfogadott határozatokat, 
d) meghatározza a vitában a hozzászólások rendjét, megadja és megvonja a hozzászólás jogát,
e) biztosítja az ülés rendjét és zavartalan lefolyását.
7.§	(1) A napirend előadója ismerteti az előterjesztés lényegét és a döntések tervezetének tartalmát. Az előterjesztéshez szóbeli kiegészítés tehető. 

	(2) Az előterjesztés meghallgatása után a Bizottság elnöke megnyitja a vitát, amelyen belül kérdések, vélemények, javaslatok tehetők a határozati javaslatot érintően is.

8.§	 A Bizottság döntéshozatalából kizárható az, akit, vagy akinek a hozzátartozóját az adott ügy személyesen érinti. A személyes érintettséget az érdekelt köteles bejelenteni. A kizárásról a Bizottság dönt.

9.§	A Bizottság a határozatait nyílt szavazással, kézfelemeléssel, egyszerű többséggel hozza. A Bizottság tagja döntéshozatalkor igennel vagy nemmel szavazhat, illetve tartózkodhat a szavazástól. 

10.§	A Bizottság döntéseit határozat formájában hozza. A határozatokat külön-külön, a naptári év elejétől kezdődően folyamatos sorszámmal és évszámmal kell ellátni feltüntetve a döntéshozatal hónapját, napját és a VMÉB hat. betűjelzést.

11.§	(1) A Bizottság a munkájába bevonja:
a) a Nemzeti Művelődési Intézet Veszprém Megyei Irodáját, 
b) a Magyar Nemzeti Levéltár Veszprém Megyei Levéltárát, 
c) [footnoteRef:4]a Laczkó Dezső Múzeumot, [4:  Szövegét módosította az 1/2016. (II. 15.) önkormányzati rendelet 10. §-a. Hatályos: 2016. február 17. napjától.] 

d) a Veszprém Megyei Kereskedelmi és Iparkamarát,
e) a Vállalkozók és Munkáltatók Országos Szövetsége Veszprém Megyei Szervezetét,
f) [footnoteRef:5]a Nemzeti Agrárgazdasági Kamara Veszprém megyei szervezetét, [5:  Szövegét módosította az 1/2016. (II. 15.) önkormányzati rendelet 10. §-a. Hatályos: 2016. február 17. napjától.] 

g) a Veszprém Megyei Mérnöki Kamarát,
h) a Veszprémi Akadémiai Bizottságot,
i) a Magyar Építészek Veszprém Megyei Kamaráját
j) [footnoteRef:6]az Eötvös Károly Megyei Könyvtárat [6:  Kiegészítette a 11/2016. (VI. 30.) önkormányzati rendelet 6. §-a. Hatályos 2016. július 1. napjától.] 

k) [footnoteRef:7]a Veszprém Megyei Honismereti Egyesületet [7:  Kiegészítette a 11/2016. (VI. 30.) önkormányzati rendelet 6. §-a. Hatályos 2016. július 1. napjától.] 


(2) A Bizottság egyedi ügyekben meghozott döntésében az (1) bekezdésben meghatározott szervezeteken kívül – a tevékenységi körükbe tartozó ügyekben – más szervezetet, szakértőt eseti jelleggel bevonhat álláspontja kialakításához.

12.§[footnoteRef:8]	A Bizottság munkaszervezeti teendőit a Veszprém Megyei Önkormányzati Hivatal látja el. A Hivatal kijelölt ügyintézője az Önkormányzati Iroda munkatársa, a bizottsági titkár, aki [8:  Szövegét módosította az 1/2016. (II.15.) önkormányzati rendelet 11. §-a. Hatályos: 2016. február 17. napjától.] 

a) a beérkezett javaslatokat havonta összegyűjti, 
b) gondoskodik az esetleges hiánypótlásról,
c) az összegyűjtött – hiánytalan – javaslatokat legkésőbb a bizottsági ülést megelőző 2 héttel elektronikus úton megküldi véleményezésre a 11. § (1) bekezdésében foglalt szervezeteknek,
A 11. § (1) bekezdésében hivatkozott szervezetek legkésőbb a bizottsági ülést megelőző munkanap 16.00 óráig küldhetik meg véleményüket a Bizottság számára. Amennyiben ezen időpontig álláspontjukat nem fejtik ki, azt az Értéktárba történő felvételi javaslatot támogató javaslatnak kell tekinteni.
d) közreműködik az ülések összehívásában,
e) biztosítja az előterjesztések bizottsági tagokhoz történő időbeni eljuttatását,
f) segíti az elnököt az ülések levezetésében,
g) elkészíti az ülés jegyzőkönyvét,
h) nyilvántartja a bizottsági döntéseket.

13.§	A bizottsági ülésről jegyzőkönyvet kell készíteni, amelynek tartalmaznia kell:
a) az ülés időpontját és helyét,
b) a jelenlévők nevét,
a) a tárgyalt napirendi pontokat,
b) a tanácskozás lényegét,
c) a hozott határozatokat, melyekben rögzíteni kell a Bizottság döntését,
d) a szavazás számszerű eredményét és
e) a Bizottság elnökének és a jegyzőkönyv vezetőjének aláírását.

14. §	A jegyzőkönyv mellékletét képezi:
a) a tárgyalt írásbeli előterjesztés,
b) az írásban benyújtott kiegészítés,
c) a jelenléti ív
d) a bizottsági ülés meghívója.

15.§	A Bizottság a Korm. rendelet 3. § (1) bekezdés c) pontjában foglaltak szerint beszámol tevékenységéről a Veszprém Megyei Önkormányzat Közgyűlésének. 

